पलवल. गांवकैराका ग्राम पंचायत के अधीन रहे गांव रजोलका के
पलवल. गांवकैराका ग्राम पंचायत के अधीन रहे गांव रजोलका के मतदाता पहली बार अपना अलग सरपंच चुनेंगे। इस बार रजोलका को नई ग्राम पंचायत का दर्जा मिला है। सरपंच पद सामान्य वर्ग के लिए आरक्षित होने और गांव का पहला सरपंच बनने के लिए युवाओं में होड़ लगी है। गांव के करीब आधा दर्जन युवा चुनावी समर में अपना दाव अजमाने की तैयारी में हैं। रजोलका अलग होने से कैराका में भी अलग सरपंच बनेगा। गांव रजोलका अब तक कैराका ग्राम पंचायत के अधीन था और गांव की पहचान भी कैराका से ही होती थी। लोगों को मत डालने के लिए भी कैराका गांव ही जाना पड़ता था। चूंकि रजोलका बड़ा गांव था, इसलिए रजोलका के लोग अपनी चौधराहट का पूरा सिक्का जमाते थे। निर्वतमान सरपंच सत्यप्रकाश गांव रजोलका के ही थे। उससे पूर्व सरपंच बिजेंद्र गांव कैराका के थे। उससे पहले दो परियोजनाओं में महिला सरपंच प्रेमवती भीम सिंह गांव रजोलका के ही थे। हालांकि पंचायत में बड़ा हिस्सा होने के कारण रजोलका में विकास कार्य अधिक होते थे।
bho_Deva hin_Deva